Númer ábyrgðar

Umsækjandi

Fullt nafn umsækjanda	Kennitala umsækjanda
Lögheimili	Póstnúmer	Staður	Sími
Tengiliður	Netfang	GSM

Ábyrgð	Skuldfærslureikningur

Fjárhæð ábyrgðar	Banki – Höfuðbók – Reikningsnúmer
Kr.	- -

Ábyrgðarþegi:

Ferðatryggingasjóður kt. 640821-1750

Annað sem umsækjandi vill taka fram:

Í tilefni af umsókn um ferðaskrifstofuleyfi vegna sölu pakkaferða og samtengdrar ferðatilhögunar, óskar undirrituð/-aður umsækjandi hér með eftir því að Landsbankinn hf., kt. 471008-0280, takist á hendur ábyrgð á greiðslum til Ferðatryggingasjóðs, allt að ofangreindri fjárhæð, samkvæmt lögum nr. 95/2018 um pakkaferðir og samtengda ferðatilhögun og reglugerð nr. 812/2021 um Ferðatryggingasjóð, með síðari breytingum.

Komi til niðurfellingar aðildar að Ferðatryggingasjóði og þar með niðurfellingar ferðaskrifstofuleyfis umsækjanda, samkvæmt 14. gr. laga nr. 96/2018 um Ferðamálastofu, skal ábyrgðarfjárhæðin að einhverju eða öllu leyti greidd til Ferðamálastofu f.h. Ferðatryggingasjóðs, samkvæmt einhliða skriflegri kröfu Ferðatryggingasjóðs þar að lútandi. Ferðatryggingasjóður eða eftir atvikum Ferðamálastofa ákvarðar hvort og hve mikið greitt skuli af ábyrgðarfjárhæðinni, í samræmi við ákvæði laga um pakkaferðir og samtengda ferðatilhögun, en við greiðslu lækkar ábyrgðarfjárhæðin sem greiðslunni nemur.

Ábyrgð þessi fellur úr gildi að liðnum sex mánuðum eftir niðurfellingu/brottfall leyfis samkvæmt lögum um Ferðamálastofu, eða eftir að starfsemi er hætt.

Að öðru leyti skal ábyrgðin vera ótímabundin, en Landsbankanum er heimilt að segja upp ábyrgð þessari með sex mánaða fyrirvara með skriflegri tilkynningu til umsækjanda og Ferðamálastofu f.h. Ferðatryggingasjóðs, og miðast uppsagnafresturinn við móttöku Ferðamálastofu á tilkynningunni.

Umsækjanda ber að greiða gjöld vegna ábyrgðarinnar, þ.m.t. þóknun, umsýslugjald og annan kostnað, samkvæmt verðskrá Landsbankans hverju sinni. Umsækjandi veitir Landsbankanum heimild til þess að skuldfæra gjöldin af skuldfærslureikningi sem tilgreindur er hér að ofan. Ef vanskil verða á greiðslu framangreindra gjalda eða forsendur fyrir ábyrgðinni bresta að öðru leyti áskilur bankinn sér rétt til þess að segja ábyrgðinni upp. Skrifleg tilkynning um uppsögn er send til umsækjanda og Ferðamálastofu f.h. Ferðatryggingasjóðs.

Komi til greiðslu Landsbankans á grundvelli ábyrgðarinnar öðlast bankinn endurkröfurétt á hendur umsækjanda. Dráttarvextir samkvæmt ákvörðun Seðlabanka Íslands, sbr. III. kafla laga nr. 38/2001, um vexti og verðtryggingu, sbr. 1. mgr. 6. gr. þeirra laga, munu reiknast af endurkröfufjárhæðinni. Vanskila- og innheimtukostnaður vegna endurkröfunnar tekur mið af verðskrá Landsbankans eða ytri innheimtuaðila á hverjum tíma.

Til staðfestingar framangreindu er skjal þetta undirritað með eiginhandarundirskrift í votta viðurvist. Ef skjalið er undirritað með rafrænum hætti skal það undirritað með fullgildri rafrænni undirskrift í samræmi við lög nr. 55/2019 um rafræna auðkenningu og traustþjónustu fyrir rafræn viðskipti.

Dagsetning	Undirritun umsækjanda/ f.h.umsækjanda